60 साल से ज्यादा उम्र वालों के लिए हमारी क्या तैयारी है?
ह ममें से कोई भी रामबाई नहीं हो सकता, वो भी तब जब उम्र 106 हो। देहरादून में चल रहे 18वें नेशनल ओपन एथलेटिक्स चैंपियनशिप में उन्होंने 100 व 200 मीटर फर्राटा दौड़ के साथ शॉट-पुट में भी गोल्ड जीता और 104 साल की उम्रN. Raghuraman's column - What are our preparations for those above 60 years of age?
हममें से कोई भी रामबाई नहीं हो सकता, वो भी तब जब उम्र 106 हो। देहरादून में चल रहे 18वें नेशनल ओपन एथलेटिक्स चैंपियनशिप में उन्होंने 100 व 200 मीटर फर्राटा दौड़ के साथ शॉट-पुट में भी गोल्ड जीता और 104 साल की उम्र में बनाए अपने ही रिकॉर्ड को तोड़ा।
फिलहाल देश में 60 साल से ऊपर के 15 करोड़ लोग हैं और वे तेजी से खुद को अलग-थलग, युवाओं से कटा महसूस कर रहे हैं। यही कारण है कि वे ‘रिटायरीज़ सिटी’ का ठप्पा लगे शहरों में बस रहे हैं जैसे विशाखापट्नम, पॉन्डिचेरी, देहरादून, पुणे, नाशिक, नागपुर, कोयम्बटूर, मनाली और धर्मशाला जैसे चंद नाम हैं।
लेकिन इन शहरों के पास भी वहां बढ़ती बुजुर्ग आबादी की देखभाल के लिए ‘जेरियाट्रिक केयर पॉलिसी’ जैसी दूरदर्शी योजना नहीं है। जेरियाट्रिक केयर से मतलब बुजुर्गों व शारीरिक-मानसिक व्याधियों से पीड़ित लोगों की आगे की जरूरतों को देखते हुए उस हिसाब से उनकी देखभाल की योजना बनाना-समन्वय बैठाना है, उनके जीवन की गुणवत्ता बेहतर करने के साथ, जब तक हो सके उनकी आजादी को बरकरार रखना है।
चूंकि पुणे ने मोटे तौर पर हिसाब लगाया कि वहां पांच लाख बुजुर्ग आबादी है, नवंबर 2022 में उन्होंने जेरियाट्रिक केयर नीति का खाका पेश किया, ये तब पहला था। इसमें प्रस्ताव था कि इलाज के लिए मार्गदर्शन, कानूनी सलाह, मेंटल हेल्थ काउंसिलिंग, फिजियोथेरेपी आदि खोजने वालों के लिए हर वार्ड ऑफिस में सहायता केंद्र होंगे।
उदाहरण के लिए 75 साल के रहवासी किसी भी वार्ड ऑफिस में गाइड से मिल सकते हैं, जो उन्हें वेरीफाई मददगारों के बारे में बताएंगे। दुर्भाग्य से इस ड्राफ्ट प्लान पर अब तक बड़े लोगों का ध्यान नहीं गया। देश में प्रजनन दर गिरने, जीवन प्रत्याशा बढ़ने के साथ जिस तरह से हम जनसांख्यिकी परिवर्तन के दौर से गुजर रहे हैं, ऐसे में इतने सुस्त नहीं हो सकते।
इसका सकारात्मक पहलू कामकाजी वर्ग का बढ़ना है, जिससे निर्भरता अनुपात घट रहा है। जल्द ही हम वृद्धों की संख्या और उससे जुड़े स्वास्थ्य व सामाजिक मुद्दों में तेजी से वृद्धि के साथ एक और चुनौती देखेंगे, क्योंकि बड़ी आबादी कामकाजी उम्र से बुजुर्ग हो जाएगी, जिससे बुढ़ापे की निर्भरता बढ़ेगी। इस संदर्भ में चुनौती का सामना करने के लिए हमें वृद्धावस्था कार्यक्रम पर दोबारा विचार करना होगा। 
यहां कुछ तथ्य हैं, जिन पर विचार की जरूरत है। 2019 में जब लोकसभा सदस्य चुनकर आए, तो कैबिनेट की औसत उम्र 60 थी। देश की बुजुर्ग आबादी (60+) 2031 में 19.4 करोड़ पहुंचने की उम्मीद है, यह 2021 में दर्ज 13.8 करोड़ से 41% ज्यादा होगी।
जन्मदर में उछाल (बेबीबूम पीरियड 1947-1964) के समय पैदा हुए लोग अब 60 के या उससे ज्यादा के हैं। केंद्र के स्तर पर नेशनल पॉलिसी फॉर सीनियर सिटीजंस 2011 (1999 की नीति में संशोधन) लागू होना बाकी है। देश के दस शहरों में दस हजार वरिष्ठ नागरिकों पर हुए सर्वे में सामने आया कि 51% अकेलापन महसूस करते हैं। 
अक्सर हम खुद को युवा देश कहते हैं क्योंकि उत्पादक उम्र में हमारी बड़ी आबादी है और वरिष्ठ नागरिक समूह में लोग बढ़ रहे हैं न कि 0-5 आयु वर्ग में। पूरी दुनिया में वृद्धों की आबादी कुल जनसंख्या वृद्धि (1.2%) की तुलना में तेजी से बढ़ रही है और आगे बढ़ने की उम्मीद है। इसलिए सही समय है कि जेरियाट्रिक केयर के बारे में सोचें और कुछ ऐसे शहर बनाएं, जो इस आयुवर्ग की देखभाल कर सकें। 
फंडा यह है कि शहर के योजनाकारों को गंभीरता से जेरियाट्रिक केयर को ब्लूप्रिंट में जोड़ना चाहिए, ये ध्यान खींचने वाला अगला बड़ा मुद्दा है, चाहे राजनीति हो, बिजनेस या उम्र से जुड़ी मार्केटिंग सेवाएं।